Donaldas Kajokas

Donaldas Kajokas (g. 1953 m. birželio 13 d. Prienuose) – Lietuvos rašytojas.

Biografija 
1975 m. baigęs Lietuvos kūno kultūros institutą dirbo gimnastikos treneriu. Nuo 1989 m. savaitraščio (iki 2004 m. žurnalas) „Nemunas“ redakcijoje.

Kūryba 
Pirmojo eilėraščių rinkinio „Žeme kaip viršūnėmis“ poetinė kalba konkreti, daiktiška, neretai ironiška. Vėlesniuose poezijos rinkiniuose plėtojamos vakarietiškos ir rytietiškos poezijos tradicijos. Eilėraščiai dažniausiai trumpi, meditaciniai, juose atsispindi pasaulio harmonija, būdinga haikų, rubajatų poetika. Rinkinyje „Karvedys pavargo nugalėti“ daugiau dienoraštinės stilistikos kūrinių, intymesnių atsivėrimų. Esė knygose rašoma apie pasaulio vienovę, akimirkos trapų grožį, žmogaus buvimo pasaulyje prasme, remiamasi filosofijos kontekstu.

Kūrybos paskelbta anglų, gruzinų, ispanų, latvių, lenkų, prancūzų, rusų, slovėnų, suomių, ukrainiečių, vokiečių, vengrų kalbomis.

Bibliografija 
Poezija
 Žeme kaip viršūnėmis: eilėraščiai. Vilnius, Vaga, 1980 m.
 Lapkritis veidrodyje: eilėraščiai. Vilnius, Vaga, 1985 m.
 Tylinčiojo aidas: eilėraščiai. Vilnius, Vaga, 1988 m.
 Žuvusi avis: eilėraščiai. Vilnius, Vaga, 1991 m.
 Drabužėliais baltais: eilėraščiai. Kaunas, Nemunas, 1994 m.
 Meditacijos: rinktinė. Vilnius, Vaga, 1997 m.
 Mirti reikia rudenį: eilėraščiai. Vilnius, Lietuvos rašytojų sąjungos leidykla, 2000 m.
 Karvedys pavargo nugalėti: eilėraščiai. Vilnius, Lietuvos rašytojų sąjungos leidykla, 2005 m.
 Sąskambiai: 1+2: eilėraščiai ir fotografija / Donaldas Kajokas, Romualdas Rakauskas. – Kaunas: Nemunas, 2008.
 Kurčiam asiliukui: eilėraščiai. Vilnius, Lietuvos rašytojų sąjungos leidykla, 2011 m.
 Rinktiniai eilėraščiai. Poezijos pavasario laureatų bibliotekėlė. – Kaunas: Naujasis lankas, 2013.
 Apie vandenis, medžius ir vėjus: eilėraščiai. Vilnius, Lietuvos rašytojų sąjungos leidykla, 2015 m.

Esė
 Komentarai: esė. Vilnius, 1990 m.
 Dykinėjimai: esė. Vilnius, Regnum fondas, 1999 m.
 Lietaus migla Lu kalne: esė ir proza, rinktinė. Vilnius, Lietuvos rašytojų sąjungos leidykla, 2002 m.
 Kazašas: romanas. - Vilnius, Lietuvos rašytojų sąjungos leidykla, 2007.
 Ežeras ir kiti jį lydintys asmenys: romanas. – Vilnius: Tyto alba, 2012.
 Lapės gaudymas: eseistinės užsklandėlės. – Vilnius: Lietuvos rašytojų sąjungos leidykla, 2013.
 Skudurėlių šventė: romanas. - Vilnius, Lietuvos rašytojų sąjungos leidykla, 2021.

Įvertinimas 
 1991 m. Jotvingių premija
 1992 m. Salomėjos Nėries prizas
 1995 m. Poezijos pavasaris laureatas už knygą „Drabužėliais baltais“
 1998 m. Lietuvos rašytojų sąjungos premija už poezijos rinktinę „Meditacijos“
 1999 m. Literatūrinė „Varpų“ premija
 1999 m. Lietuvos nacionalinė kultūros ir meno premija
 2003 m. prizas už geriausią eseistikos knygą „Lietaus migla Lu kalne“ („Poezijos pavasaris“, 2003).
 2006 m. Vieno lito literatūrinė premija
 2011 m. Lietuvių literatūros ir tautosakos instituto literatūros premija
 2011 m. Kauno miesto savivaldybės kultūros ir meno premija
 2012 m. Kauno meno kūrėjų asociacijos premija už romaną „Ežeras ir kiti jį lydintys asmenys“
 2012 m. Įsimintiniausias Kauno menininkas už romaną „Ežeras ir kiti jį lydintys asmenys“
 2013 m. Vieno Euro premija už romaną „Ežeras ir kiti jį lydintys asmenys“
 2013 m. Kauno miesto savivaldybės II laipsnio Santakos garbės ženklas
 2013 m. Liudo Dovydėno premija už romaną „Ežeras ir kiti jį lydintys asmenys“
 2013 m. Baltijos Asamblėjos literatūros premija
 2015 m. Bernardo Brazdžionio literatūrinė premija

Šaltiniai

Nuorodos 
 Donaldas Kajokas 
 Donaldas Kajokas. Rašytojai.lt 

Lietuvos nacionalinės kultūros ir meno premijos laureatai
Lietuvos poetai
Lietuvos rašytojai
Lietuvos redaktoriai